**ZÁPISNICA**

**Zo zasadnutia Obecného zastupiteľstva obce Oľdza, konaného dňa**

**11. júla 2018 o 18,00 hod. v kancelárii OcÚ Oľdza.**

Prítomní : Ing. Mészáros Tibor

 Klúcsik Csaba

 Kurák František

 Ing. Mózes Ferenc

 Nagy Ľudovít

 Vargaová Erika

 Ing. Sybila Szabóová – hl. kontrolórka obce

Hostia : Gyurcsiová Ildiko

 **PROGRAM :**

1. Zahájenie
2. Zrušenie VZN č. 1/2017 o držaní hospodárskych zvierat na území obce Oľdza na

základe protestu prokurátora

1. Prerokovanie dňa obce v roku 2018
2. Záver

ROKOVANIE :

 Rokovanie obecnej samosprávy otvoril a viedol starosta obce, po privítaní prítomných predniesol program rokovania, ktorý bol jednohlasne schválený. Pretože na rokovaní boli prítomní všetci poslanci OZ - rokovanie bolo uznášania schopné.

 **Uznesenie č. 104/2018**

 **Obecné zastupiteľstvo Oľdza**

 Schvaľuje program dnešného rokovania OZ tak ako bol

 navrhnutý starostom obce.

Za overovateľov zápisnice boli stanovení títo poslanci :

 1. Kurák Ferenc 2. Vargaová Erika

**2. Zrušenie VZN č. 1/2017 o držaní hospodárskych zvierat na území obce Oľdza na**

 **základe protestu prokurátora**

Starosta obce prečítal plné znenie protestu prokurátora č. Pd51/18/2201-5 zo dňa 12.06.2018, ktorý bol vznesený proti VZN obce Oľdza č. 1/2017 o chove a držaní zvierat na území obce Oľdza. V dôsledku toho, že na Slovensku neexistuje platný zákon, ktorý by upravoval držanie a chov zvierat v obciach a mestách VZN obce Oľdza sa neopiera o takýto zákon – prokurátor Okresnej prokuratúry vzniesol protest proti tomuto VZN a navrhol toto VZN v plnom rozsahu zrušiť

 **Uznesenie č. 105/2018**

 **Obecné zastupiteľstvo Oľdza**

Ruší na základe protestu prokurátora Okresnej prokuratúry

 Dunajská Streda VZN obce Oľdza č. 1/2017 v plnom rozsahu.

 (hlasovanie: 4 hlasy za , jeden hlas proti)

**3. Prerokovanie dňa obce v roku 2018**

 Starosta obce informoval prítomných poslancov o stave zabezpečenia Dňa obce, ktorý sa

 bude konať 28. júla 2018.

 **Uznesenie č. 106/2018**

 **Obecné zastupiteľstvo Oľdza**

 Berie na vedomie informáciu starostu obce o stave zabezpečenia dňa obce

**4. Rôzne**

 Vzhľadom na blížiace sa voľby do orgánov samosprávy obcí OZ prerokovalo rozsah výkonu práce starostu obce a stanovilo počet poslancov obecného zastupiteľstva na nastávajúce volebné obdobie.

 **Uznesenie č. 107/2018**

 **Obecné zastupiteľstvo Oľdza**

 a/ Určuje výkon funkcie starostu obce Oľdza na celé nastávajúce

 funkčné obdobie na plný pracovný úväzok.

 b/ Určuje počet poslancov obecného zastupiteľstva na celé nastávajúce

 volebné obdobie v počte 5 poslancov.

**5. Záver**

 Záverom starosta obce poďakoval prítomným za aktívnu účasť a rokovanie OZ ukončil.

 Oľdza 11. júla 2018 Ing. Tibor Mészáros

 starosta obce